Margaret Simwanza Sitta

Margaret Simwanza Sitta (an haife ta a ranar 24 ga watan Yuli 1946)  'yar siyasa ce ta Tanzaniya Chama Cha Mapinduzi da aka zaɓa a matsayin memba na majalisar dokokin Urambo, tana aiki daga shekarun 2015 zuwa 2020.  Ta taɓa riƙe muƙamin ministar ilimi da koyar da sana’o’i da kuma ministar ci gaban al’umma, jinsi da yara.  Kafin ta shiga siyasa ta yi aikin koyarwa a makarantun gwamnati. 

 Rayuwar farko da ilimi 
An haifi Margaret Simwanza Sitta a ranar 24 ga watan Yuli 1946. Ta yi karatu a Makarantar Firamare ta Tabora daga shekarun 1954 zuwa 1957, sannan ta halarci Makarantar Middle Girls ta Ussoke daga shekarun 1958 zuwa 1961. Ta kammala karatunta a Makarantar Sakandaren ’Yan mata ta Tabora a shekarar 1965, sannan ta karɓi shaidar kammala karatunta na “A” a Kwalejin Malamai ta Mpwapwa a shekarar 1967; Daga baya ta samu difloma a wannan kwalejin a shekarar 1985. Daga karshe ta sami Digiri na Ba ED Hons-Degree a Jami'ar Dar es Salaam a shekarar 1988. "Profile". parliament.go.tz. Archived from the original on 1 September 2017. Retrieved 8 March 2018.

 Sana'a 
Bayan koyarwa a makaranta, ta yi aiki a matsayin malamar makarantar sakandare a Tabora Girls, Azania, Mwanza da Forodhani a cikin shekarun 1968 zuwa 1980. "Profile". parliament.go.tz. Archived from the original on 1 September 2017. Retrieved 8 March 2018. A cikin shekarar 1980, ta riƙe muƙamin Jami'in Ilimi na gundumar Urambo, Moshi da Kinondoni Municipal daga shekarun 1990 zuwa 1995.  A cikin shekarar 1996, ta zama Shugabar Sashen Ilimin Ma'aikata - DSM, wacce Kungiyar Kwadago ta Tanzaniya (TUCTA) ta ɗauki hayar ta, inda ta yi aiki na tsawon shekaru huɗu. A cikin shekarar 2000, ta yi hidimar Ma'aikatar Ilimi da Koyar da Sana'o'i a matsayin Jami'ar-Ofice na Kwamishinan Ilimi na DSM. Ita ce shugabar kungiyar malamai ta Tanzaniya kafin shugaba Jakaya Kikwete ya naɗa ta a matsayin ministar ilimi da koyar da sana'o'i a 2006,  ta riƙe har zuwa shekara ta 2008. Daga shekarun 2008 zuwa 2010, ta ci gaba da riƙe muƙamin minista, amma a ofishin ma'aikatar raya al'umma, jinsi da yara. 

 Aikin siyasa 
Margaret Simwanza Sitta ta fara taka rawar siyasa a shekarar 2005 lokacin da ta zama mamba a jam'iyyar Chama Cha Mapinduzi (CCM). A shekarar 2005 aka zaɓe ta a majalisar wakilai mai wakiltar mazaɓar Urambo. "Profile". parliament.go.tz. Archived from the original on 1 September 2017. Retrieved 8 March 2018. Ta yi aiki da CCM a matsayin Memba na Kwamitin Siyasa na Ward-Msasani DSM daga shekarun 2005 zuwa 2010 sannan kuma ta zama Memba na Majalisar Zartarwa ta Ƙasa a shekarar 2017. Daga shekarun 2012 zuwa yau.  ta yi hidimar jam'iyyarta ta siyasa a matsayin Member-NEC Urambo. An sake zaɓen ta a matsayin 'yar majalisa a shekarun 2010 da 2015.

 Rayuwar iyali 
Margaret Simwanza Sitta ta auri Samuel John Sitta wanda ya kasance shugaban majalisar dokokin ƙasar Tanzaniya daga shekarun 2005 zuwa 2010 kuma ministar haɗin gwiwar ƙasashen gabashin Afirka daga shekarun 2010 zuwa 2015. Samuel Sitta ya rasu ne da misalin karfe 3 na safiyar ranar 7 ga watan Nuwamba 2016 a makarantar likitanci ta TUM (Klinikum rechts der Isar) dake birnin Munich (Jamus) bayan ya yi fama da rashin lafiya na ɗan ƙanƙanin lokaci. 

 Manazarta 

Rukuni:Rayayyun mutane
Rukuni:Haifaffun 1946